เรื่อง	การพัฒนาสื่อโปรแกรม English Land ตะลุยแดนอังกฤษ เวอร์ชัน 1.0 เรื่อง ภาษาอังกฤษ คิดสนุก วิชา ภาษาอังกฤษ อ14101 ในรูปแบบเกมจำลองสถานการณ์เพื่อการศึกษา โดยใช้วิธีการสอนแบบห้องเรียนกลับด้าน (Flipped Classroom) โรงเรียนวัดมหาบุศย์ (พิทักษ์ถาวรคุณ)
ผู้วิจัย	พรทิพย์ จงรักษ์
ปีการศึกษา	2563


บทคัดย่อ

	การวิจัยครั้งนี้ มีวัตถุประสงค์  1)ศึกษาและออกแบบนวัตกรรมสื่อการเรียนการสอนของรูปแบบโปรแกรมเกมจำลองสถานการณ์  เพื่อการศึกษาให้มีความสามารถในการขับเคลื่อนกิจกรรมในการจัดการเรียนการสอนในชั้นเรียนระดับ ประถมศึกษา ได้อย่างมีประสิทธิภาพ  2) พัฒนาและหาประสิทธิภาพของโปรแกรม English Land ตะลุยแดนอังกฤษ เวอร์ชัน 1 3) เปรียบเทียบผลสัมฤทธิ์ทางการเรียนจากการเรียนด้วยโปรแกรม English Land ตะลุยแดนอังกฤษ เวอร์ชัน 1 กับวิธีการสอนแบบปกติ 4) ศึกษา ความพึงพอใจของนักเรียนต่อการใช้งานโปรแกรม  English Land ตะลุยแดนอังกฤษ เวอร์ชัน 1  กลุ่มทดลอง คือ นักเรียนชั้นประถมศึกษาปีที่ 4 โรงเรียนวัดมหาบุศย์ (พิทักษ์ถาวรคุณ) จำนวน 25 คน และกลุ่มควบคุม นักเรียนชั้นประถมศึกษาปีที่ 4 โรงเรียนวัดมหาบุศย์ (พิทักษ์ถาวรคุณ) จำนวน 25 คน 
	ผลการวิจัย พบว่า นวัตกรรมโปรแกรม English Land ตะลุยแดนอังกฤษ เวอร์ชัน 1.0 ที่พัฒนาขึ้น มีความสามารถในการขับเคลื่อนกิจกรรมการจัดการเรียนการสอนในชั้นเรียนในฐานะสื่อการเรียนรู้ 1) มีประสิทธิภาพของโปรแกรม English Land ตะลุยแดนอังกฤษ เวอร์ชัน 1.0 มีประสิทธิภาพตามเกณฑ์ 80/80 2) คะแนนทดสอบหลังเรียนของกลุ่มทดลองที่เรียนด้วย โปรแกรม English Land ตะลุยแดนอังกฤษ เวอร์ชัน 1.0 สูงกว่าคะแนนของกลุ่มควบคุมอย่างมีนัยสำคัญทางสถิติที่ระดับ .01 3) ความพึงพอใจของผู้เรียนที่มีต่อโปรแกรม English Land ตะลุยแดนอังกฤษ เวอร์ชัน 1.0 อยู่ในระดับมากที่สุด

ที่มาและความสำคัญ
  	โรงเรียนวัดมหาบุศย์ (พิทักษ์ถาวรคุณ) นักเรียนในระดับชั้นประถมศึกษาปีที่ 4  เรียนในรายวิชาภาษาอังกฤษขาดแรงจูงใจในการเรียนเนื่องจาก ขาดสื่อการสอนที่ทันสมัย เป็นเหตุให้นักเรียนขาดทักษะความคิดสร้างสรรค์ และขาดปฏิสัมพันธ์กับเพื่อนในชั้นเรียน เนื่องจากกิจกรรมการเรียนการสอนที่ไม่น่าสนใจ อีกทั้งปัจจุบันด้วยเหตุสถานการณ์การแพร่ระบาดของโรคติดเชื้อไวรัสโคโรนา 2019 (covid-19) ทำให้มีการปิดโรงเรียนและให้นักเรียนเรียนออนไลน์ที่บ้าน หากสามารถนำเอาเทคโนโลยีคอมพิวเตอร์ร่วมกับเทคโนโลยีทางการศึกษามาช่วยสนับสนุนการเรียนการสอนในรูปแบบโปรแกรมเกมจำลองสถานการณ์เพื่อการศึกษาร่วมกับการนำเสนอเนื้อหาและกิจกรรมบทเรียน ในชั้นเรียนซึ่งเปรียบเสมือนตัวแทนของสังคมแห่ง           การเรียนรู้ซึ่งจะเป็นสิ่งสำคัญในการปรับตัวต่อการเรียนการดำเนินชีวิตและการทำงานของผู้เรียนต่อไป
       	จากเหตุผลดังกล่าวผู้วิจัยจึงได้พัฒนาสื่อโปรแกรม English Land ตะลุยแดนอังกฤษ เวอร์ชัน 1.0 เรื่อง ภาษาอังกฤษ คิดสนุก วิชา ภาษาอังกฤษ อ14101 ในรูปแบบเกมจำลองสถานการณ์เพื่อการศึกษา โดยใช้วิธีการสอนแบบห้องเรียนกลับด้าน (Flipped Classroom) เพื่อให้นักเรียนพัฒนาทักษะทางภาษาอังกฤษด้วยตนเอง ทำให้มีผลสัมฤทธิ์ทางการเรียนสูงขึ้น และสร้างเจตคติที่ดีและมีความพึงพอใจการเรียนวิชาภาษาอังกฤษมากขึ้น 

วัตถุประสงค์ของการวิจัย
 	1.	ศึกษาและออกแบบนวัตกรรมสื่อการเรียนการสอนของรูปแบบโปรแกรมเกมจำลองสถานการณ์   เพื่อการศึกษา  ให้มีความสามารถในการขับเคลื่อนกิจกรรมในการจัดการเรียนการสอนในชั้นเรียนระดับ 
ประถมศึกษา ได้อย่างมีประสิทธิภาพ  
	2. 	พัฒนาและหาประสิทธิภาพของโปรแกรม English Land ตะลุยแดนอังกฤษ เวอร์ชัน 1 
	3. 	เปรียบเทียบผลสัมฤทธิ์ทางการเรียนจากการเรียนด้วยโปรแกรม English Land ตะลุยแดนอังกฤษ เวอร์ชัน 1 กับวิธีการสอนแบบปกติ  
	4. 	ศึกษาความพึงพอใจของนักเรียนต่อการใช้งานโปรแกรม  English Land ตะลุยแดนอังกฤษ      เวอร์ชัน 1 

วิธีดำเนินการวิจัย
		1. 	ประชากรและกลุ่มตัวอย่าง
		ประชากร คือ นักเรียนชั้นประถมศึกษาปีที่ 4 โรงเรียนวัดมหาบุศย์ (พิทักษ์ถาวรคุณ) สพป.กทม. จำนวน 2 ห้อง รวม 50 คน
		กลุ่มตัวอย่าง คือ นักเรียนชั้นประถมศึกษาปีที่ 4  คัดเลือกด้วยวิธีเลือกแบบเจาะจง (Purposive Sampling) แบ่งเป็น 2 กลุ่มคือ 
			1.กลุ่มทดลอง คือ เป็นนักเรียนชั้นประถมศึกษาปีที่ 4/ 1จำนวน 25 คน ซึ่งเป็นกลุ่มที่เรียนโดยใช้วิธีการสอนแบบห้องเรียนกลับด้าน  (Flipped Classroom)  และใช้โปรแกรม English Land ตะลุยแดนอังกฤษ เวอร์ชัน 1 ที่ผู้วิจัยสร้างขึ้น
			2. กลุ่มควบคุม คือ เป็นนักเรียนชั้นประถมศึกษาปีที่ 4/ 2  จำนวน 25 คน คน ซึ่งเป็นกลุ่มที่เรียนด้วยวิธีการสอนแบบปกติ

เครื่องมือวิจัย
1.  โปรแกรม English Land ตะลุยแดนอังกฤษ เวอร์ชัน 1 
2. แบบทดสอบระหว่างเรียน
3 แบบทดสอบวัดผลสัมฤทธิ์ทางการเรียนรู้หลังเรียน
4. แบบประเมินความพึงพอใจ

ผลการวิจัย
1. ประสิทธิภาพของของโปรแกรม English Land ตะลุยแดนอังกฤษ เวอร์ชัน 1.0 มีคะแนนแบบฝึกหัดระหว่างเรียนได้ระดับคะแนนเฉลี่ย 24.24  คะแนน คิดเป็นร้อยละ 80.80  และได้คะแนนจากการทำแบบทดสอบหลังเรียนเฉลี่ย 25.08  คะแนน คิดเป็นร้อยละ 84.00  ซึ่งมีประสิทธิภาพสูงกว่าเกณฑ์ที่ตั้งไว้ 80/80
	2. นักเรียนกลุ่มทดลองซึ่งใช้โปรแกรมEnglish Land ตะลุยแดนอังกฤษ เวอร์ชัน 1.0 และคะแนนเฉลี่ยจากการทำแบบทดสอบของกลุ่มควบคุมที่เรียนด้วยการเรียนการสอนแบบปกติ แตกต่างกันอย่างมีนัยสำคัญทางสถิติที่ระดับ .01 

	3. ความพึงพอใจของนักเรียนต่อการเรียนด้วยโปรแกรม English Land ตะลุยแดนอังกฤษ เวอร์ชัน 1.0  พบว่านักเรียนมีความพึงในระดับมากที่สุด โดยคิดเป็นคะแนนเฉลี่ยเท่ากับ= 4.58, S.D.=0.22

สรุปผลการวิจัย
[bookmark: _GoBack]	นวัตกรรมโปรแกรม English Land ตะลุยแดนอังกฤษ เวอร์ชัน 1.0 ที่พัฒนาขึ้น มีความสามารถในการขับเคลื่อนกิจกรรมการจัดการเรียนการสอนในชั้นเรียนในฐานะสื่อการเรียนรู้ โดยมีรายละเอียดผลการวิจัยดังนี้
	1. ประสิทธิภาพของโปรแกรม English Land ตะลุยแดนอังกฤษ เวอร์ชัน 1.0 มีประสิทธิภาพตามเกณฑ์ 80/80
	2. คะแนนทดสอบหลังเรียนของกลุ่มทดลองที่เรียนด้วย โปรแกรม English Land ตะลุยแดนอังกฤษ เวอร์ชัน 1.0 สูงกว่าคะแนนของกลุ่มควบคุมอย่างมีนัยสำคัญทางสถิติที่ระดับ .01
	3. ความพึงพอใจของผู้เรียนที่มีต่อโปรแกรม English Land ตะลุยแดนอังกฤษ เวอร์ชัน 1.0 อยู่ในระดับมากที่สุด

